CELEX: 62013TN0017
Language: lv
Date: 2013-01-11 00:00:00
Title: Lieta T-17/13: Prasība, kas celta 2013. gada 11. janvārī — ANKO /Komisija

16.3.2013   
            
            
               LV
            
            
               Eiropas Savienības Oficiālais Vēstnesis
            
            
               C 79/24
            
         Prasība, kas celta 2013. gada 11. janvārī — ANKO/Komisija
   (Lieta T-17/13)
   2013/C 79/43
   Tiesvedības valoda — grieķu
   
      Lietas dalībnieki
   
   
      Prasītāja: ANKO AE Antiprosopeion, Emporiou kai Viomichanias (Atēnas, Grieķija) (pārstāvis — V. Christianos, advokāts)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atzīt, ka prasītājai kā nepamatoti izmaksātā summa nav jāatmaksā Komisijas saistībā ar projektu POCEMON izmaksātā summa;
            
         
               —
            
            
               atzīt, ka prasītājai saistībā ar projektu POCEMON nav jāatlīdzina Komisijai zaudējumi;
            
         
               —
            
            
               atzīt, ka Komisija nebija tiesīga veikt naudas summas, kuru tai bija jāizmaksā ANKO, ieskaitu, un
            
         
               —
            
            
               piespriest Komisijai atlīdzināt prasītājas tiesāšanās izdevumus.
            
         
      Pamati un galvenie argumenti
   
   Šī prasība attiecas uz Komisijas atbildību saskaņā ar LESD 272. pantu saistībā ar Līgumu Nr. 216088 par projekta “Point Of CarE MONitoring and Diagnostics for Autoimmune Diseases” (POCEMON) izpildi. It īpaši prasītāja uzskata, ka Komisija, lai arī tā ir izpildījusi savas līgumsaistības, ir pieprasījusi, lai tai tiktu atmaksātas ANKO izmaksātās naudas summas, ar ko tādējādi ir pārkāpts iepriekš minētais līgums, labas ticības, tiesību ļaunprātīgas izmantošanas aizlieguma un samērīguma principi. Turklāt Komisija ir mēģinājusi veikt parādu, kuri nebija droši, kuru summa nebija noteikta un kuru atmaksas termiņš nebija pienācis, ieskaitu.
   
               —
            
            
               Pamatojoties uz iepriekš minēto, prasītāja norāda, pirmkārt, ka tai nav jāatmaksā kā nepamatoti izmaksātā summa visa naudas summa, kuru Komisija tai bija izmaksājusi saistībā ar projektu POCEMON. Otrkārt, prasītāja uzskata, ka tai saistībā ar projektu POCEMON nebija jāatlīdzina Komisijai zaudējumi (liquidated damages). Treškārt, Komisija nebija tiesīga veikt to naudas summu ieskaitu, kuras tai bija jāizmaksā prasītājai un kuras nebija drošas, kuru apmērs nebija noteikts un kuru atmaksas termiņš nebija pienācis.